LATVIJAS REPUBLIKAS MINISTRU KABINETS

2015.gada \_\_\_.\_\_\_\_\_\_\_\_\_ Noteikumi Nr.

Rīgā (prot. Nr. .§)

**Pašvaldību finanšu izlīdzināšanas fonda padomes nolikums**

Izdoti saskaņā ar Pašvaldību finanšu

izlīdzināšanas likuma

 11.panta otro daļu

**I. Vispārīgie jautājumi**

1. Noteikumi nosaka kārtību, kādā Pašvaldību finanšu izlīdzināšanas fonda padome (turpmāk – Padome) nodrošina pašvaldību finanšu izlīdzināšanas un pašvaldību finanšu izlīdzināšanas fonda (turpmāk – izlīdzināšanas fonds) darbības pārraudzību.
2. Finanšu ministrs Padomes personālsastāvu iesniedz apstiprināšanai Ministru kabinetā.
3. Padomes pirmo sēdi sasauc finanšu ministrs vai viņa pilnvarota persona.
4. Padomes priekšsēdētāju un priekšsēdētāja vietnieku pirmajā Padomes sēdē ievēlē Padomes locekļi. Padomes priekšsēdētājs un priekšsēdētāja vietnieks ir ievēlēts, ja kandidāts ir saņēmis vairāk par pusi no Padomes locekļu balsīm.

**II. Pašvaldību finanšu izlīdzināšanas un izlīdzināšanas fonda darbības pārraudzība**

1. Lai nodrošinātu pašvaldību finanšu izlīdzināšanas un izlīdzināšanas fonda darbības pārraudzību, Padome:
	1. izvērtē izlīdzināšanas fonda iemaksu un no izlīdzināšanas fonda izmaksāto dotāciju faktisko izpildi un izpildi ietekmējošos faktorus;
	2. gadījumā, ja 5.1. apakšpunktā minētās informācijas izvērtējuma rezultātā tiek konstatēta izlīdzināšanas fonda iemaksu un izmaksāto dotāciju neizpilde, informē Finanšu ministriju;
	3. izvērtē pašvaldību iesniegtos pieprasījumus par pašvaldību savstarpējiem norēķiniem par izglītības iestāžu sniegtajiem pakalpojumiem;
	4. pamatojoties uz 5.3.apakšpunktā minēto izvērtējumu, atbilstoši normatīvajos aktos noteiktajai kārtībai:
		1. pieņem lēmumu par nepieciešamo līdzekļu ieturēšanu;
		2. pieņem lēmumu par līdzekļu neieturēšanu.

**III. Padomes pienākumi un tiesības.**

1. Padomei ir šādi pienākumi:
	1. pārraudzīt Pašvaldību finanšu izlīdzināšanas likuma izpildi;
	2. pārraudzīt saskaņā ar Pašvaldību finanšu izlīdzināšanas likuma 9.panta otro daļu izdoto Ministru kabineta noteikumu izpildi;

6.3. saskaņā ar Pašvaldību finanšu izlīdzināšanas likuma 12.panta otro daļu pieņemt lēmumu par pašvaldību savstarpējo norēķinu parādiem un septiņu darbdienu laikā nosūtīt to Valsts kasei izpildei;

6.4. izskatīt un apkopot valsts un pašvaldību institūciju priekšlikumus par nepieciešamajiem grozījumiem un papildinājumiem Pašvaldību finanšu izlīdzināšanu likumā, kā arī ar to saistītajos normatīvajos aktos un sniegt atzinumus par tiem;

6.5. ja nepieciešams, izstrādāt priekšlikumus Pašvaldību finanšu izlīdzināšanas likuma un ar to saistīto normatīvo aktu piemērošanas uzlabošanai.

1. Padomei ir šādas tiesības:
	1. pieprasīt un saņemt no valsts un pašvaldību institūcijām informāciju, kas nepieciešama izlīdzināšanas fonda darbības pārraudzībai, kā arī pašvaldību finanšu izlīdzināšanas sistēmas analīzei;
	2. pieprasīt un saņemt no valsts institūcijām informāciju, kas saistīta ar Pašvaldību finanšu izlīdzināšanas likuma saistīto normatīvo aktu darbības nodrošināšanu;
	3. iesniegt finanšu ministram priekšlikumus par nepieciešamajiem grozījumiem un papildinājumiem Pašvaldību finanšu izlīdzināšanas likumā un ar to saistītajos normatīvajos aktos;
	4. uzaicināt piedalīties Padomes sēdēs ar ekspertu vai konsultantu tiesībām pārstāvjus no citām institūcijām.

**IV. Padomes darba norise**

1. Padomes sēdes vada Padomes priekšsēdētājs. Padomes priekšsēdētāja prombūtnes laikā viņa pienākumus pilda Padomes priekšsēdētāja vietnieks.
2. Padomes sēdes ne retāk kā reizi ceturksnī sasauc Padomes priekšsēdētājs. Ja nepieciešams, Padomes priekšsēdētājam ir tiesības sasaukt ārkārtas sēdi.
3. Padomes sēdes notiek klātienē. Izņēmuma gadījumā sēžu darba kārtības jautājumus var izskatīt un saskaņot elektroniski.
4. Padomes darbību nodrošina Finanšu ministrija. Padomes sekretariāta funkcijas veic Finanšu ministrijas norīkota amatpersona – Padomes atbildīgais sekretārs.

**V. Padomes lēmumu pieņemšana**

1. Padome ir lemttiesīga, ja tās sēdē piedalās ne mazāk kā puse no Padomes locekļiem.
2. Lēmumus pieņem ar klātesošo Padomes locekļu balsu vairākumu. Ja balsu skaits ir līdzīgs, izšķirošā ir Padomes priekšsēdētāja balss. Ja sēdē rodas atšķirīgi viedokļi par lēmumu pieņemšanu, tie tiek ierakstīti protokolā.

1. Padomes sēdes protokolu paraksta Padomes priekšsēdētājs un Padomes atbildīgais sekretārs. Parakstīto protokolu ievieto Finanšu ministrijas mājaslapā internetā.

**VI. Noslēguma jautājums**

1. Atzīt par spēku zaudējušiem Ministru kabineta 1998.gada 19.maija noteikumus Nr.189 "Pašvaldību finansu izlīdzināšanas fonda padomes nolikums" (Latvijas Vēstnesis, 1998, 147./149.nr.).

Ministru prezidente L.Straujuma

Finanšu ministrs J.Reirs

14.12.2015 14:11

569

Sakniņa-Šakale 67095684

elina.saknina-sakale@fm.gov.lv